གཅིག་དགུ་གྱ་བཞིཡི་རྩོམ་པ་པོའི་རྟོག་བཟོའི་འཆར་སྒོ་ང་ཚོའི་སྤྱི་ཚོགས་ལ་བྱུང་བའི་དོན་དངོས་ཀྱི་དོ་ཟླ་མི་ཡོང་བ་ཡང་ཡོད།ཁོང་གི་སྒྲུང་གི་ནང་ལ་ཟས་གོས་ངན་ངོན་ཡིན་ཚུལ་ཡང་ཡང་མངོན་ཡོད།མཚོན་རྟགས་གཅིག་ནི་ཁང་པའི་ནང་ལ་ཚོད་མ་མགོ་ལོག་བཙོས་པའི་དྲི་མ་བྲོ་བ་དེས་བཟའ་བཅའི་གནས་སྟངས་ཞན་པ་སྟོན་ཐབས་བྱས་ཡོད།དེ་ལྟ་བུ་ཞིག་གིས་ང་ཚོ་བོད་ཀྱིས་དངོས་སུ་བརྒྱུད་པའི་དུས་རབས་གོང་མའི་ང་བརྒྱད་ང་དགུདྲུག་ཅུ་ཐམ་པའི་ལོ་དག་གི་རིང་གི་མུ་གེ་ཆེན་མོ་དེའི་བརྒྱ་ཆའི་ཆ་ཤས་འགའ་ཡང་མཚོན་ཐབས་མེད་ཅེས་ན་ཆོགང་ཚོ་བོད་ཀྱིས་མྱངས་པ་ནི་བཟའ་བཅའ་ཉུང་བ་དང་ཞན་པ་ཙམ་གྱི་སྡུག་བསྔལ་མ་རེད།ཟ་རྒྱུ་རྩ་བ་ནས་མེད་པའི་སྡུག་བསྔལ་རེད།ཟ་རྒྱུ་མེད་པར་རྩྭ་ལྡུམ་ཚུན་ཆད་ནས་ཟོས།རྩྭ་ལྡུམ་ཟོས་ནས་ལུས་པོ་བསྐྲངས།ལུས་པོ་བསྐྲངས་པ་དེ་ཡང་མི་དམངས་ཀུང་ཧྲེ་ཡི་འཚོ་ཐབས་ཀྱི་བཀའ་དྲིན་གྱིས་མི་དམངས་ཀྱི་ལུས་སྟོབས་རྒྱས་པ་ཡིན་ཚུལ་དྲིལ་བསྒྲགས་བྱས་ཡོད།